एक कहावत है कि हिरन और बहेलिया में दोस्ती नहीं होती है। दोनों के हित परस्पर विरोधी हैं। आज के दौर में ओबीसी आरक्षण और भाजपा का संबंध वैसा ही है। वर्तमान में तथाकथित ओबीसी प्रधानमंत्री मोदी के कार्यकाल में ओबीसी आरक्षण को जिस तरह से मटियामेट किया जा रहा है। आने वाले दिनों में आरक्षण ही प्रभावहीन हो जायेगा। भाजपा नेता सुब्रह्मण्यम स्वामी ने कहा भी है कि हम आरक्षण को उस स्थिति में ले जाना चाहते हैं, जहां पूरी तरह से प्रभावहीन हो जाए। ऐसे में भाजपा और ओबीसी आरक्षण के बे-मेल रिश्तों की जांच पड़ताल जरूरी हो जाता है।